ai4bharat/Pralekha huggingface dataset:
ప్రధాన మంత్రి కార్యాలయం
భారతీయల ను యూక్రేన్ నుంచి ఖాళీ చేయించడం కోసం మొదలు పెట్టిన ఆపరేశన్ గంగ లోపాలుపంచుకొన్న వర్గాల తో వర్చువల్ పద్ధతి న భేటీ అయిన ప్రధాన మంత్రి శ్రీ నరేంద్రమోదీ
ప్రధాన మంత్రి శ్రీ నరేంద్ర మోదీ ‘ఆపరేషన్ గంగ’ లో పాలుపంచుకొన్న స్టేక్ హోల్డర్స్ తో ఈ రోజు న మాట్లాడారు. యూక్రేన్ నుంచి దాదాపు గా 23,000 మంది భారతీయ పౌరుల ను, మరి అదే విధం గా 18 దేశాల కు చెందినటువంటి 147 మంది విదేశీయుల ను ఆపరేశన్ గంగ ద్వారా సురక్షితం గా ఖాళీ చేయించడమైంది.
సంభాషణ సాగిన క్రమం లో, యూక్రేన్, పోలండ్, స్లొవాకియా, రొమానియా, ఇంకా హంగరీ లలో భారతీయ సముదాయం మరియు ప్రైవేటు రంగం యొక్క ప్రతినిధులు ఆపరేశన్ గంగ లో పాలుపంచుకొన్న తాలు తమ అనుభవాల ను గురించి, తమకు ఎదురైనటువంటి సవాళ్ళ ను గురించి వెల్లడించారు. ఈ తరహా ఒక జటిలమైనటువంటి మానవీయ ఆపరేశన్ లో వారి వంతు తోడ్పాటు ను అందించినందుకు సంతోషం తో పాటు ఒక గౌరవపూర్వకమైన భావన ను కూడా వారు వ్యక్తపరచారు.
ఈ విన్యాసాన్ని ఫలప్రదం కావడం లో అవిశ్రాంతం గా పాటుపడినందుకు భారతదేశ సముదాయం నేతల ను, స్వయంసేవ సమూహాల ను, కంపెనీల ను, వ్యక్తుల ను మరియు ప్రభుత్వ అధికారుల ను ప్రధాన మంత్రి స్నేహపూర్ణం గా ప్రశంసించారు. ఆపరేశన్ గంగ లో పాలుపంచుకొన్న స్టేక్ హోల్డర్స్ అందరు చాటిన దేశ భక్తి యుక్త ఉత్సాహాన్ని, సామాజిక సేవపూర్వకమైన భావన ను, జట్టు స్ఫూర్తి ని ఆయన మెచ్చుకొన్నారు. మరీ ముఖ్యం గా, వివిధ సాముదాయిక సంస్థ లను ప్రధాన మంత్రి అభినందిస్తూ, అవి కనబరచినటువంటి నిస్వార్థ సేవ అనేది భారతదేశం యొక్క నాగరకత విలువల కు ఉదాహరణ గా నిలచినట్లు, ఈ విలువల ను ఆయా సంస్థ లు విదేశీ గడ్డ మీద కూడాను అనుసరిస్తున్నాయన్నారు.
సంక్షోభ కాలం లో, భారతీయ పౌరులు సురక్షితం గా ఉండేందుకు పూచీపడడం కోసం ప్రభుత్వం చేసిన ప్రయాసల ను గురించి ప్రధాన మంత్రి వివరిస్తూ, యూక్రేన్, ఇంకా దాని ఇరుగు పొరుగు దేశాల నేతల తో తాను వ్యక్తిగతం గా జరిపినటువంటి సంభాషణ ను గుర్తు కు తెచ్చుకొన్నారు. విదేశీ ప్రభుత్వాలు అన్నిటి వద్ద నుంచి అందిన సమర్ధన కు గాను ఆయన తన కృతజ్ఞత ను వ్యక్తం చేశారు.
విదేశాల లో భారతీయుల సురక్షత కు ప్రభుత్వం పెద్ద పీట ను వేస్తోందని ప్రధాన మంత్రి పునరుద్ఘాటిస్తూ, భారతదేశం ఏదైనా అంతర్జాతీయ సంకటం తలెత్తిన సందర్భం లో తన పౌరుల కు సాయపడడాని కి ఎల్లప్పుడు తత్పరత తో వ్యవహరించింది అని గుర్తు చేశారు. భారతదేశం యుగ యుగాల నుంచి వసుధైవ కుటుంబకమ్ తత్త్వం ద్వారా ప్రేరణ ను పొందుతూ, అత్యవసర స్థితుల లో అన్య దేశాల పౌరుల కు కూడాను మానవీయ సహాయాన్ని అందించింది అని ఆయన అన్నారు.
నూతన మరియు పునరుత్పాదక శక్తి మంత్రిత్వ శాఖ
శిలాజేతర ఇంధన వనరుల నుంచి 40 శాతం స్థాపిత విద్యుత్ సామర్త్య లక్ష్యాన్ని సాధించిన ఇండియా
మొత్తం స్థాపిత శిలాజేతర ఇంధన ఆధారిత సామర్ధ్యం 156.83 జిడబ్ల్యుగా ఉంది
స్థాపిత విద్యుదుత్పత్తి సామర్థ్యంలో 40 శాతాన్నిశిలాజేతర ఇంధన వనరులద్వారా 2030 నాటికి సాధించాలని జాతీయ నిర్దేశిత విధానం  లో భాగంగా కాప్ 21 సమావేశంలో ఇండియా ప్రకటించింది. అయితే ఈ లక్ష్యాన్ని 2021 నవంబర్ నాటికే మన దేశం సాధించింది. దేశ స్థాపిత పునరుత్పాదక ఇంధన సామర్ధ్యం ప్రస్తుతం 150.0 జిడబ్ల్యుగా ఉంది. ఇండియా అణు ఇంధన ఆధారిత స్థాపిత సామర్థ్యం 7.78 జిగావాట్లుగా ఉంది. దీనితో మొత్తం శిలాజేతర ఆధారిత స్థాపిత ఇంధన సామర్ధ్యం 156.83 గిగావాట్లకు చేరుకుంది. ఇది మొత్తం 390.8 గిగావాట్ల స్థాపిత సామర్థ్యంలో 40.1 శాతం. ఇది ప్రధానమంత్రి గారు ఇటీవల ముగిసిన కాప్ 26 లో చేసిన ప్రకటనకు అనుగుణంగా ఇది ఉంది.
2030 నాటికి ప్రభుత్వం శిలాజేతర ఇంధన వనరుల నుంచి 500 జి.డబ్ల్యు స్థాపిత సామర్ధ్యాన్ని సాధించేందుకు ప్రభుత్వం కట్టుబడి ఉంది.
ప్రధాన మంత్రి కార్యాలయం
వాక్సినేషన్ లో ఫ్ట్రంట్లైన్ వర్కర్లకు ప్రాధాన్యత నివ్వడం ద్వారా ఇండియా వారికి కృతజ్ఞతలు తెలుపుకుంటోంది. : ప్రధానమంత్రి
కరోనా వారియర్లకు , భావోద్వేగంతో హృదయపూర్వక అభినందనలు తెలిపిన ప్రధానమంత్రి
కరోనాపై పోరాటం సమయంలో దేశ ప్రజలు బలమైన నిస్వార్ధ స్ఫూర్తిని పూర్తి స్థాయిలో ప్రదర్శించారని ప్రధానమంత్రి శ్రీ నరేంద్ర మోదీ కొనియాడారు. దేశవ్యాప్తంగా కోవిడ్ -19 వాక్సిన్ కార్యక్రమాన్నిఈరోజు వీడియో కాన్ఫరెన్సు ద్వారా ప్రారంభించిన అనంతరం మాట్లాడుతూ ప్రధానమంత్రి, గడిచిన సంవత్సరంలో భారతీయులు వ్యక్తులుగా, కుటుంబాలుగా, ఒక దేశంగా ఎంతో నేర్చుకున్నారని ప్రధానమంత్రి అన్నారు. ప్రముఖ తెలుగు కవి గురజాడ వెంకట అప్పారావు మాటలను ప్రస్తావిస్తూ ప్రధానమంత్రి, మనం ఎప్పుడూ నిస్వార్ధంగా ఇతరుల కోసం పనిచేయాలన్నారు. దేశమంటే మట్టికాదోయ్ దేశమంటే మనుషులోయ్ అన్న మహాకవిగురజాడ సూక్తిని ఆయన ప్రస్తావించారు. దేశమంటి మట్టి,బండరాళ్లు,నీళ్లు కాదని భారత ప్రజలమైన మేము అన్న సంఘటిత భావన దేశాన్ని ఉ న్నతంగా నిలబెడుతుందని ప్రధానమంత్రి అన్నారు. కరోనాపై పోరాటాన్ని దేశం ఈ స్ఫూర్తితో సాగించిందని ప్రధానమంత్రి అన్నారు.
కరోనా వచ్చిన తొలి రోజులలో ఈ వ్యాధి బారిన పడిన తమ వారిని కూడా కలుసుకోలేని నిస్సహాయ పరిస్థితి, అయోమయ పరిస్థితిని ఎదుర్కొన్న రోజులను ప్రధానమంత్రి బాధాతప్త హృదయంతో గుర్తు చేసుకున్నారు. ఈ మహమ్మారి బారిన పడినవారు ఒంటరి తనం అనుభవించాల్సి వచ్చిందన్నారు. ఈ వైరస్ బారిన పడిన చిన్నపిల్లలు తల్లులకు దూరం అయ్యారని, వయోధికులు ఒంటరిగా ఆస్పత్రులలో ఉండి ఈ వైరస్పై పోరాడాల్సి వచ్చిందని అన్నారు. వైరస్ బారిన పడి ప్రాణాలు కోల్పోయిన వారికి బంధువులు తుది వీడ్కోలుపలకలేని పరిస్థితి కూడా ఏర్పడిందని ప్రధాని గుర్తుచేశారు. ఇలాంటి జ్ఞాపకాలు ఇప్పటికీ వెన్నంటుతున్నాయని ప్రధానమంత్రి బాధాతప్త హృదయంతో అన్నారు.
కోవిడ్ మహమ్మారి తీవ్రంగా ఉన్న ఆ చీకటి రోజులలో కూడా కొందరు ప్రజలు ఆశను, ధైర్యాన్ని ఇచ్చి ఇతరులకు ఊరటనిచ్చారని ప్రధానమంత్రి గుర్తుచేశారు. వైద్యులు, నర్సులు, పారామెడికల్సిబ్బంది, అంబులెన్సు డ్రైవర్లు , పారిశుధ్య కార్మికులు, పోలీసులు, ఆశా వర్కర్లు, ఇతర ఫ్రంట్లైన్ వర్కర్లు తమ ప్రాణాలకు తెగించి ఇతరుల ప్రాణాలను కాపాడేందుకు కృషి చేశారని ఆయన అన్నారు. వారు వ్యక్తిగత ప్రయోజనాలనుపక్కన పెట్టి తమ విధులను మానవాళి కోసం నిర్వర్తించారని ప్రధానమంత్రి కొనియాడారు. వీరిలో కొంతమంది తిరిగి తమ ఇళ్లకు కూడా వెళ్లలేక పోయారని, కరోనా వైరస్పై పోరాటంలో వారు తమ ప్రాణాలు కోల్పోయారని ప్రధానమంత్రి బాధాతప్త హృదయంతో అన్నారు. ఫ్రంట్లైన్ వర్కర్లు భయం,నిరాశాపూరిత వాతావరణంలో ఒక ఆశను కల్పించారని ప్రధాని అన్నారు. వీరికి ఇవాళ వాక్సిన్ అందించడం ద్వారా దేశం వారి సేవలను గుర్తించి వారిపట్ల తన కృతజ్ఞతను చాటుకుంటున్నదని ప్రధానమంత్రి అన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 148.37 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.72 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,48,37,98,635
|
|
అందుబాటులోని నిల్వలు
|
|
17,72,05,206
148.37 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 17.72 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
రక్షణ మంత్రిత్వ శాఖ
న్యూఢిల్లీలో రక్షణ శాఖ మంత్రి శ్రీ రాజ్నాథ్ సింగ్ సమక్షంలో హెచ్ఏఎల్ నుంచి 70 హెచ్ టీ టీ -40 ప్రాథమిక శిక్షణ విమానాలు, ఎల్ అండ్ టీ నుంచి మూడు క్యాడెట్ ట్రైనింగ్ షిప్ల సేకరణ కోసం ఒప్పందాలపై సంతకాలు
హిందుస్థాన్ ఏరోనాటిక్స్ లిమిటెడ్  నుంచి 70 హెచ్ టీ టీ -40 ప్రాథమిక శిక్షణ విమానాలు, లార్సెన్అండ్ టుబ్రో లిమిటెడ్  నుంచి మూడు క్యాడెట్ ట్రైనింగ్ షిప్లను కొనుగోలు చేయడానికి ఈ రోజు రక్షణ శాఖ మంత్రి శ్రీ రాజ్నాథ్ సింగ్ సమక్షంలో రక్షణ మంత్రిత్వ శాఖ ఒప్పందాలపై సంతకం చేసింది. రక్షణ మంత్రిత్వ శాఖ కార్యదర్శి శ్రీ గిరిధర్ అరమనే మంత్రిత్వ శాఖ ఉన్నతాధికారులు, హెచ్ఏఎల్, ఎల్అండ్టి ప్రతినిధులు కార్యక్రమంలో పాల్గొన్నారు.
రక్షణ రంగంలో ఆత్మ నిర్భరత సాధించడానికి 2023 మార్చి 1న జరిగిన మంత్రివర్గం సమావేశం 6,800 కోట్ల రూపాయలకు పైగా వెచ్చించి హెచ్ఏఎల్ నుంచి 70 హెచ్ టీ టీ - శిక్షణ విమానాలు కొనుగోలు చేయడానికి ఆమోదం తెలిపింది. 3,100 కోట్ల రూపాయల విలువ చేసే మూడు క్యాడెట్ ట్రైనింగ్ షిప్లను ఎల్అండ్టి నుంచి కొనుగోలు చేయాలన్న ప్రతిపాదనకు కూడా మంత్రివర్గం ఆమోదం తెలిపింది.
హెచ్ టీ టీ - 40
హెచ్ టీ టీ - 40 టర్బో ప్రాప్ ఎయిర్క్రాఫ్ట్. తక్కువ వేగం నిర్వహణ సామర్థ్యం కలిగి ఉండే హెచ్ టీ టీ - 40 మెరుగైన శిక్షణ అందించడానికి సౌకర్యవంతంగా ఉంటుంది. పూర్తి ఏరోబాటిక్ టెన్డం సీట్ టర్బో ట్రైనర్ అయిన హెచ్ టీ టీ - 40 ఎయిర్ కండిషన్డ్ కాక్పిట్, ఆధునిక పరికరాలు, , హాట్ రీ-ఫ్యూయలింగ్ సౌకర్యంతో , రన్నింగ్ చేంజ్ ఓవర్, జీరో-జీరో ఎజెక్షన్ సీట్లు కలిగి ఉంటుంది.
కొత్తగా చేరిన పైలట్లకు శిక్షణ కోసం భారత వైమానిక దళం ఎదుర్కొంటున్న ప్రాథమిక శిక్షణ విమానాల కొరతను ఈ విమానం తీరుస్తుంది. విమానం తో పాటు సిములేటర్ సహా అనుబంధ పరికరాలు మరియు శిక్షణ సహాయ పరికరాలను హెచ్ఏఎల్ సరఫరా చేస్తుంది.స్వదేశీ సాంకేతిక పరిజ్ఞానంతో రూపొందిన ఈ విమానం భారత సాయుధ దళాల భవిష్యత్తు అవసరాలను తీరుస్తుంది. సాయుధ దళాల అవసరాలకు అనుగుణంగా నవీకరణ చేయడానికి వీలుగా ఉండే విమానాన్నిహెచ్ఏఎల్ ఆరేళ్ల వ్యవధిలో అందిస్తుంది.
హెచ్ టీ టీ - 40ని దాదాపు 56% స్వదేశీ సాంకేతిక పరిజ్ఞానంతో నిర్మిస్తారు. ప్రధాన భాగాలు ఉపవ్యవస్థ లతో కలిపితే స్వదేశీ సాంకేతిక పరిజ్ఞానం వినియోగం దాదాపు 60%కి పెరుగుతుంది. అవసరమైన భాగాలు, పరికరాలను ఎంఎస్ఎంఈలతో సహా దేశీయ ప్రైవేటు రంగం నుంచి హెచ్ఏఎల్ సమకూర్చుకుంటుంది. దీనివల్ల 100 కి పైగా ఎంఎస్ఎంఈ లలో ప్రత్యక్షంగా, పరోక్షంగా పనిచేస్తున్న వేలాది మందికి ఉపాధి అవకాశాలు లభిస్తాయి.
క్యాడెట్ శిక్షణ నౌకలు
భారత నౌకాదళం భవిష్యత్తు అవసరాలను తీర్చడానికి క్యాడెట్ శిక్షణ నౌకలు ఉపయోగపడతాయి. ప్రాథమిక శిక్షణ తర్వాత సముద్రంలో మహిళలతో సహా ఆఫీసర్ క్యాడెట్లకు ఈ నౌకల ద్వారా శిక్షణను అందిస్తారు. దౌత్య సంబంధాలను బలోపేతం చేసే లక్ష్యంతో స్నేహపూర్వక దేశాలకు చెందిన క్యాడెట్లకు కూడా నౌకల్లో శిక్షణను ఇస్తారు. ఆపద ప్రాంతాల నుంచి ప్రజలను తరలించడం, గాలింపు, తరలింపు కార్యక్రమాలు చేపట్టడానికి, మానవతా దృక్పధంతో సహాయ పునరావాస కార్యక్రమాలు చేపట్టడానికి ఈ నౌకలను మోహరించవచ్చు. ఓడల డెలివరీ 2026 నుంచి ప్రారంభం అవుతుంది.
చెన్నైలోని కట్టుపల్లిలోని ఎల్అండ్టి షిప్యార్డ్లో ఈ నౌకలను దేశీయంగా డిజైన్ చేసి, అభివృద్ధి చేసి నిర్మిస్తారు. ఈ ప్రాజెక్టు ద్వారా నాలుగున్నరేళ్ల కాలంలో 22.5 లక్షల పనిదినాల ఉపాధి లభిస్తుంది.ఎంఎస్ఎంఈ లతో సహా భారతీయ నౌకా నిర్మాణం, అనుబంధ పరిశ్రమల క్రియాశీల భాగస్వామ్యాన్నిఎల్అండ్టి ప్రోత్సహిస్తుంది.
(Visitor Counter : 103
రక్షణ మంత్రిత్వ శాఖ
సింగపూర్లోని చాంగి చేరిన తొలి శిక్షణ స్క్వాడ్రన్ నౌకలు
భారత నౌకాదళానికి చెందిన యువ సిబ్బందికి శిక్షణ, ఇతర దేశాలతో స్నేహ సంబంధాలలో భాగంగా తొలి శిక్షణ స్క్వాడ్రన్ నౌకలైన – ఐఎన్ఎస్
తిర్, ఐఎన్ఎస్ సుజాత, శిక్షణ నౌక ఐఎన్ ఎస్ సుదర్శిని, ఐసిఇఎస్ సారతథి 2023 అక్టోబర్ 4న సింగపూర్ లోని చాంగి చేరకుకున్నాయి.
ఈ నౌకల పర్యటనలో భాంగా శిక్షణ పొందుతున్న వారు వివిధ ప్రాంతాలను సందర్శించడంతోపాటు , వృత్తిపరమైన
కమ్యూనిటీ సంభాషణలలో పాల్గొంటారు, అలాగే పలు క్రీడాంశాలు ఇతర కార్యకలాపాలను ఏర్పాటు చేశారు.
1 టిఎస్ సీనియర్ ఆఫీసర్ కెప్టెన్ సర్వ ప్రీత్ సింగ్, షిప్ కమాండింగ్ అధికారులు కమాండర్ మారిటైమ్ ట్రైనింగ్ అండ్ డాక్ట్రిన్ కమాండ్,
కల్నల్ రిన్సంన్ చువా హాన్ లియాత్ను కలుసుకున్నారు. అలాగే సింగపూర్లో ఇండియా హైకమిషనర్ డాక్టర్ శిల్పకళా అంబులే ను కూడా వీరు కలుసుకున్నారు.
నౌకల కమాండింగ్ అధికారులు, వారితో పాటు శిక్షణార్థులు చరిత్రాత్మక క్రాంజి యుద్ద స్మారకం వద్ద పుష్పగుచ్ఛాలు ఉంచి
అమరులకు నివాళులర్పించారు.
ఈ పర్యటన ఇరుదేశాల మధ్య స్నేహ బంధాన్ని బలోపేతం చేసేందుకు, ఇరు దేశాల నావికాదళాల మధ్య
పరస్పర సహకారానికి ఉపకరిస్తుంది.
(Visitor Counter : 17
ప్రధాన మంత్రి కార్యాలయం
‘మన్ కీ బాత్’ ముఖ్యాంశాల పై ఏర్పాటైన ప్రదర్శనను ప్రశంసించిన ప్రధాన మంత్రి
‘మన్ కీ బాత్’  కార్యక్రమం తాలూకు ప్రధాన అంశాల ను కళ్ళ కు కట్టేటటువంటి సృజనాత్మకమైన ప్రదర్శన ను ప్రధాన మంత్రి శ్రీ నరేంద్ర మోదీ మెచ్చుకొన్నారు.
వడోదర పార్లమెంట్ సభ్యురాలు రంజన భట్ట్ గారి ట్వీట్ కు ప్రధాన మంత్రి సమాధానాన్ని ఇస్తూ,
‘‘సృజనశీలమైనటువంటి ప్రయాస.’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
బంగ్లాదేశ్ ను సందర్శించనున్న భారతదేశ ప్రధాన మంత్రి
బంగ్లాదేశ్ ప్రధాని షేక్ హసీనా గారు ఆహ్వానించిన మీదట ప్రధాన మంత్రి శ్రీ నరేంద్ర మోదీ ఈ నెల 26వ, 27వ తేదీల లో బంగ్లాదేశ్ ను సందర్శించనున్నారు.
ఈ సందర్శన మూడు ప్రముఖ కార్యక్రమాల ను స్మరించుకోవడం కోసం చోటు చేసుకోనుంది. ఆ కార్యక్రమాల లో ఒక కార్యక్రమం కీర్తిశేషులు శేఖ్ ముజీబుర్ రహమాన్ శత జయంతి అయినటువంటి ముజీబ్ బొర్షో కాగా, రెండో కార్యక్రమం భారతదేశాని కి, బాంగ్లాదేశ్ కు మధ్య దౌత్య సంబంధాలు ఏర్పడి 50 సంవత్సరాలు కావడం; ఇక మూడో కార్యక్రమం బంగ్లాదేశ్ విముక్తి యుద్ధం జరిగి 50 సంవత్సరాలు కావడం. ప్రధాన మంత్రి ఇంతకు ముందు 2015వ సంవత్సరం లో బంగ్లాదేశ్ ను సందర్శించారు.
ప్రధాన మంత్రి తన సందర్శన లో భాగం గా ఈ నెల 26న బంగ్లాదేశ్ లో జరుగనున్న జాతీయ దినం తాలూకు కార్యక్రమానికి గౌరవ అతిథి గా హాజరు కానున్నారు.
ప్రధాని షేక్ హసీనా గారి తో ద్వైపాక్షిక సంప్రదింపులు జరపడం తో పాటు ప్రధాన మంత్రి పాల్గొనే కార్యక్రమం లో భాగం గా బాంగ్లాదేశ్ అధ్యక్షుడు మాన్య శ్రీ మొ. అబ్దుల్ హామిద్ తో భేటీ కూడా ఉంటుంది. బంగ్లాదేశ్ విదేశీ వ్యవహారాల శాఖ మంత్రి డాక్టర్ ఎ.కె. అబ్దుల్ మోమెన్ ప్రధాన మంత్రి తో సమావేశం కానున్నారు.
ప్రధాన మంత్రి బంగ్లాదేశ్ సందర్శన కోవిడ్ మహమ్మారి తలెత్తిన అనంతర కాలం లో ఆయన ఏదైనా ఒక విదేశానికి జరిపే తొలి పర్యటన కానుంది. ఇది బంగ్లాదేశ్ కు భారతదేశం ఇస్తున్న ప్రాథమ్యాన్ని ప్రముఖం గా చాటుతున్నది.
(
సూక్ష్మ, లఘు, మధ్య తరహా సంస్థల మంత్రిత్వ శాఖష్
త్రిపుర లోని అగర్తలాలో ఈశాన్య ప్రాంతంలో ఎంఎస్ఎంఈల సుస్థిర అభివృద్ధిపై ప్రాంతీయ సదస్సు
త్రిపుర లోని అగర్తలాలో 2023 జనవరి 9న జరిగే 'ఈశాన్య ప్రాంతంలో ఎంఎస్ఎంఈల సుస్థిర అభివృద్ధిపై ప్రాంతీయ సదస్సు'కు త్రిపుర ముఖ్యమంత్రి ప్రొఫెసర్  మాణిక్ సాహా, కేంద్ర సహాయ మంత్రి శ్రీ భాను ప్రతాప్ సింగ్ వర్మతో కలిసి కేంద్ర సూక్ష్మ, చిన్న, మధ్యతరహా పరిశ్రమల శాఖ మంత్రి శ్రీ నారాయణ్ రాణే అధ్యక్షత వహించనున్నారు. మంత్రిత్వ శాఖ అమలు చేస్తున్న వివిధ పథకాలపై అవగాహన కల్పించడానికి ఎంఎస్ఎంఈ మంత్రిత్వ శాఖ ఈ సమావేశాన్ని నిర్వహిస్తోంది. ఈ సదస్సు లో ఎంఎస్ ఎమ్ ఇ మంత్రిత్వ శాఖ, భారత ప్రభుత్వము మరియు త్రిపుర రాష్ట్ర ప్రభుత్వం అమలు చేస్తున్న వివిధ కార్యక్రమాలను ప్రదర్శించనున్నారు. ర్యాంప్ , ఉద్యోగ శక్తి కింద ఎన్ ఇఆర్ పోర్టల్ ను లింక్ చేయడం, గోమతి సిటీ గ్యాస్ ప్రాజెక్ట్ ప్రారంభోత్సవం, ఎస్ ఎఫ్ యు ఆర్ టి పథకం కింద పశ్చిమ త్రిపుర వెదురు మ్యాట్ క్లస్టర్ ప్రారంభోత్సవం, కెవిఐసి  మరియు టికెవిఐబి  కొత్త భవనాల ప్రారంభోత్సవం ఈ సదస్సులో భాగంగా నిర్వహిస్తారు. భారతదేశం లో ఎంఎస్ఎంఈ ల అభివృద్ధికి నిరంతరం కృషి చేస్తున్న కేంద్ర మరియు రాష్ట్ర ప్రభుత్వాలు, సిపిఎస్ఇలు మరియు పరిశ్రమల సంఘాలకు చెందిన ప్రభుత్వ విభాగాలతో సంభాషించడానికి ఔత్సాహిక / ఇప్పటికే ఉన్న వ్యవస్థాపకులకు ఈ సదస్సు ఒక వేదికను అందిస్తుంది.
అగర్తలాలో ఈ రోజు సదస్సు వివరాలు మీడియాకు ఎంఎస్ఎంఈ సీనియర్ అధికారులు మీడియా కు వివరించారు. వ్యవస్థాపకత ని ప్రోత్సహించడానికి ఎంఎస్ఎంఈ మంత్రిత్వ శాఖ అమలు చేస్తున్న వివిధ పథకాలకు సంబంధించిన వివరాలను తెలియజేశారు.
ఎన్ఈఆర్ లో ఎంఎస్ఎంఈలకు సాధికారిత కల్పించడానికి ప్రభుత్వం అనేక కార్యక్రమాలు అమలు చేస్తోంది. "ఎన్ఇఆర్ మరియు సిక్కింలో ఎంఎస్ఎంఈ ప్రోత్సాహం" అనేది ఎంఎస్ఎంఈ మౌలిక సదుపాయాల అభివృద్ధికి ఆర్థిక సహాయాన్ని అందించే ఒక అంకితమైన పథకం. ఇప్పటి వరకు ఈ పథకం కింద 140 కోట్ల రూపాయలు విడుదల చేశారు. ప్రధాన మంత్రి ఉపాధి కల్పన కార్యక్రమం  కింద 1.14 లక్షల సూక్ష్మ యూనిట్లకు సహాయం చేయడం ద్వారా 7.6 లక్షల ఉద్యోగాలు కల్పించడం జరిగింది. ఎంఎస్ఎంఈ క్లస్టర్ డెవలప్ మెంట్ కార్యక్రమం ప్రారంభమైనప్పటి నుంచి ఇప్పటి వరకు 29 ప్రాజెక్టులు పూర్తి అయ్యాయి. దీనికోసం ప్రభుత్వం 35.45 కోట్లు విడుదల చేసింది. స్థానిక చేతివృత్తుల వారికి ప్రయోజనం చేకూర్చే మొత్తం 85 క్లస్టర్లు "SFURTI  కింద ఆమోదించబడ్డాయి. ఇప్పటి వరకు ఈశాన్య ప్రాంతానికి చెందిన 2.7లక్షల సంస్థలు ఉద్యోగ పోర్టల్ లో నమోదు చేసుకున్నాయి. దీనివల్ల 23 లక్షల మందికి ఉపాధి లభించింది.
మన ఆర్థిక వ్యవస్థపై ఎంఎస్ఎంఈల ప్రభావం ఎక్కువగా ఉంటుంది. దీనిని దృష్టిలో ఉంచుకుని వ్యవస్థాపకతను ప్రోత్సహించడానికి మరియు 5 ట్రిలియన్ డాలర్ల ఆర్థిక వ్యవస్థను సాకారం చేయడానికి భారత ఆర్థిక వ్యవస్థ అభివృద్ధిలో సమగ్ర పాత్ర పోషించే అనుకూలమైన పర్యావరణ వ్యవస్థను అభివృద్ధి చేసే అంశంపై దృష్టి సారించాల్సిన అవసరం ఉంది.
దేశ ఆర్థిక శ్రేయస్సు కోసం ఎంఎస్ఎంఈ రంగాన్ని ప్రోత్సహించడం ముఖ్యమైన అంశం. సుస్థిర వృద్ధి కోసం పోషించడం శక్తివంతం చేయడానికి మరియు ప్రపంచ విలువ గొలుసులో అనుకూలంగా మారడానికి MOMSME నిరంతరం కృషి చేస్తోంది. త్రిపుర, ఇతర ఈశాన్య రాష్ట్రాల ఎంఎస్ఎంఈలు ప్రభుత్వం అందించే వివిధ అంశాలను తెలుసుకొని కొత్త ఆలోచనలను చేర్చడం ద్వారా తమ పరిధిని విస్తరించడానికి ఈ సమావేశం సహాయపడుతుంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
కాప్ 24, కాటోవైసి, పోలాండ్  విషయంలో భారత్ వైఖరికి సంబంధించి పూర్వపు తేదీతో అమలులోకి వచ్చే విధంగా కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర కేబినెట్ సమావేశం , వాతావరణ మార్పులపై పోలండ్లోని కటోవిస్లో డిసెంబర్ 2 నుంచి 15 వరకు జరిగిన యునైటెడ్ నేషన్స్ ఫ్రేమ్వర్క్ కన్వెన్షన్కు సంబంధించి 24వ కాన్ఫరెన్స్ ఆఫ్ పార్టీస్కు సంబంధించిన సంప్రదింపుల విషయంలో భారత్ వైఖరికి సంబంధించి కేంద్ర కేబినెట్ పూర్వపు తేదీతో అమలులోకి వచ్చే విధంగా తన ఆమోదం తెలిపింది. 2018 నవంబర్ 28న ఇచ్చిన అనుమతికి కొనసాగింపుగా కేంద్ర కేబినెట్ ఈ ఆమోదం తెలిపింది.
ఈ సమావేశాలకు పర్యావరణం, అడవులు, వాతావరణ మార్పులకు సంబంధించి కేంద్ర మంత్రి డాక్టర్ హర్ష వర్ధన్ నాయకత్వంలో భారత ప్రతినిధి వర్గం హాజరైంది. 2020 తర్వాత పారిస్ ఒప్పందాన్ని అమలుకు సంబంధించిన విధి విధానాలను ఖరారు చేయడంపై ఈ సమావేశం ప్రధానంగా దృష్టి పెట్టింది.ఈ విషయంలో భారత దేశం వైఖరి, యు.ఎన్.ఎఫ్.సి.సి.సి విధానాలు, సూత్రాలకు అనుగుణంగా , పారిస్ ఒప్పందానికి ప్రత్యేకించి సమానత్వం, ఉమ్మడి అయితే విభిన్న బాధ్యతలు, సంబంధిత సామర్ధ్యాలకు అనుగుణంగా  ఉంది.
పారిస్ ఒప్పందానికి భారత దేశం తాను కట్టుబడి ఉన్నట్టు పునరుద్ఘాటించింది. కాప్ -24 సందర్భంగా తన నాయకత్వాన్ని ప్రస్ఫుటంగా ప్రదర్శించింది. పారిస్ ఒప్పందాన్ని పూర్తిస్థాయిలో అమలు చేయాలని , ఉమ్మడిగా ఇందుకు బాధ్యత తీసుకోవాలన్న విషయంలో ఐక్యత తీసుకువచ్చింది. పర్యావరణాన్ని పరిరక్షించాలన్న మన సంప్రదాయ విలువలకు అనుగుణంగా వాతావరణ మార్పులకు సంబంధించిన ముప్పును ఎదుర్కొనేందుకు ప్రధానమంత్రి శ్రీ నరేంద్ర మోదీ నాయకత్వంలో భారత ప్రభుత్వం పలు చర్యలు తీసుకుంది. ఈ చర్యలు, వాతావరణ మార్పుల విషయంలో కార్యాచరణకు సంబంధించి తన చిత్తశుద్దిని ప్రకటించుకున్నట్టయింది.పునరుత్పాదక ఇంధన వనరులకు సంబంధించి పలు చర్యలు చేపట్టడం జరిగింది. దీనివల్ల 74 జిడబ్ల్యుల స్థాపిత పునరుత్పాదక ఇంధన సామర్ధ్యాన్ని సాధించడం జరిగింది.ఇందులో 24 గిగా వాట్ల సౌర విద్యుత్ కూడా కలిసి ఉంది. ఇలా సౌర విద్యుత్ విషయంలో భారత్ ప్రపంచానికి నాయకత్వం వహిస్తోంది. అంతర్జాతీయ సౌర కూటమి, ఇంధన సామర్ధ్యానికి సంబంధించి తీసుకుంటున్న చర్యలు ఇందుకు తగిన ఉదాహరణలుగా చెప్పుకోవచ్చు.
(అయితే, వర్థమాన దేశాలు తీసుకుంటున్న చర్యలకు నిరంతరాయ మద్దతు అవసరం . అలాగే వీటిని సక్రమంగా అమలు చేసేందుకు అభివృద్ధఙ చెందిన దేశాల నుంచి తగిన ఆర్థిక వనరులు , సామర్ధ్యాల నిర్మాణం, సాంకేతిక మద్దతు అవసరం.ఇప్పుడు చేపట్టిన మార్గదర్శకాలు అభివృద్ధి చెందుతున్న దేశాల కార్యక్రమాల అమలుకు తగిన వెసులుబాటు కల్పించడంతోపాటు వాతావరణ ఆర్థిక వనరులకు సంబంధించి అభివృద్ధి చెందిన దేశౄలు సవివరమైన సమాచారం విషయంలో స్పష్టత నివ్వవలసి ఉంటుంది. 2020 తర్వాత నూతన సమష్ఠి ఆర్థిక లక్ష్యాల సాధనకు 100 బిలియన్ డాలర్లతో నూతన చొరవకు శ్రీకారం చుట్టాలని సంబంధిత పార్టీలు అంగీకారానికి వచ్చాయి.
మొత్తంమీద, భారత దేశపు దీర్ఘకాలిక ప్రయోజనాలు పరిరక్షింపబడ్డాయి. అయితే ఇండియా, గ్లోబల్ స్టాక్ టేక్  నిర్ణయానికి సంబంధించి అమెరికాకు గల అభిప్రాయాల విషయంలో భారత్ తనకు కొన్ని అభిప్రాయాలున్నాయని అమెరికాకు తెలిపింది.. పారిస్ ఒప్పందం ప్రకారం గ్లోబల్ స్టాక్ టేక్ ముఖ్యమైనది. ఇది జిఎస్టి ప్రాసెస్లో ముఖ్యమైదని . పారిస్ ఒప్పందం ప్రకారం ఇది పేదలు, అణగారిన వర్గాల సమస్యలను పరిగణనలోకి తీసుకోవాలని కోరుతున్నది.
ప్రధాన మంత్రి కార్యాలయం
ముంబయి లో గోడ కూలిన కారణం గా ప్రాణనష్టం వాటిల్లినందుకు సంతాపాన్ని వ్యక్తం చేసిన ప్రధాన మంత్రి
పిఎమ్ఎన్ఆర్ ఎఫ్ నుంచి పరిహారాన్ని ప్రకటించారు
ముంబయి లోని చెంబూరు, విక్రోలీ లలో గోడ లు కూలి ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు. మృతుల దగ్గరి సంబంధికుల కు 2 లక్షల రూపాయల వంతున , గాయపడ్డ వారికి 50,000 రూపాయల వంతున పరిహారాన్ని ఇవ్వడం జరుగుతుంది అని కూడా ఆయన ప్రకటించారు.
పిఎమ్ ఒ నుంచి ప్రధాన మంత్రి జారీ చేసిన వరుస ట్వీట్ ల లో
‘‘ముంబయి లోని చెంబూరు, విక్రోలీ లలో గోడలు కూలినందువల్ల ప్రాణనష్టం వాటిల్లినట్లు తెలిసి దు:ఖించాను. ఈ విషాద ఘడియ లో, ఆప్తుల ను కోల్పోయిన కుటుంబాల శోకం లో నేను సైతం పాలుపంచుకొంటున్నాను. గాయపడ్డ వారు త్వరగా కోలుకోవాలి అంటూ ఆ ఈశ్వరుడి ని ప్రార్థిస్తున్నాను: ప్రధాన మంత్రి @narendramodi.’’
ముంబయి లో గోడలు కూలి జరిగిన విషాద ఘటన లలో ప్రాణాల ను కోల్పోయిన వారి దగ్గరి సంబంధికుల కు 2 లక్షల రూపాయల వంతున పిఎమ్ఎన్ఆర్ఎఫ్ నుంచి అందించడం జరుగుతుంది. గాయపడ్డ వారికి 50,000 రూపాయలను ఇవ్వడం జరుగుతుంది.’’ అని తెలిపారు.
ప్రధాన మంత్రి కార్యాలయం
మహాత్మ గాంధీ వర్థంతి సందర్భం లో ఆయనకు ప్రణామాన్ని ఆచరించిన ప్రధాన మంత్రి
మన దేశ ప్రజల సేవ లో ప్రాణసమర్పణం చేసిన వారందరికీ కూడా శ్రద్ధాంజలిఘటించిన ప్రధాన మంత్రి
మహాత్మ గాంధీ వర్థంతి నాడు ఆయన కు ప్రధాన మంత్రి శ్రీ నరేంద్ర మోదీ నమస్సుల ను అర్పించారు. మహాత్మ గాంధీ యొక్క గొప్ప ఆలోచనల ను ప్రధాన మంత్రి ఈ సందర్భం లో గుర్తు కు తెచ్చారు. మన దేశ ప్రజల సేవ లో ప్రాణత్యాగం చేసి అమరులు అయినటువంటి వారందరి కీ కూడాను శ్రీ నరేంద్ర మోదీ శ్రద్ధాంజలి ని ఘటించారు.
ప్రధాన మంత్రి ఒక ట్వీట్ లో -
‘‘బాపు జీ వర్ధంతి నాడు ఆయన కు నేను ప్రణమిల్లుతున్నాను. మరి గొప్పవైనటువంటి ఆయన యొక్క ఆలోచనల ను కూడా స్మరించుకొంటున్నాను. మన దేశ ప్రజల సేవ లో ప్రాణ సమర్పణం చేసి అమరులు గా నిలచిన వారందరికీ కూడాను నేను శ్రద్ధాంజలి ని అర్పిస్తున్నాను. వారు చేసిన త్యాగాలు ఎన్నటికీ మరపురానివి. వారి యొక్క త్యాగాలు అభివృద్ధి చెందినటువంటి ఒక భారతదేశాన్ని నిర్మించడం కోసం కృషి చేయాలన్న మన సంకల్పాన్ని సదా బలపరుస్తూ ఉంటాయి.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కీలక 90 కోట్ల మైలు రాయిని దాటిన భారతదేశపు మొత్తం కోవిడ్ -19 వాక్సిన్ కవరేజ్
గత 24 గంటలలో 73.76 లక్షల డోస్లు వేయడం జరిగింది.
కోవిడ్ రికవరీ రేటు ప్రస్తుతం 97.87 శాతం. 2020 మార్చి నుంచి ఇది గరిష్ఠ శాతం.
గత 24 గంటలలో 22.842 కొత్త కేసులు నమోదయ్యాయి.
భారతదేశపు క్రియాశీల కేస్లోడ్ . మొత్తం కోవిడ్ కేసులలో ఇది 0.80 శాతం
వారపు పాజిటివిటి రేటు  గత వంద రోజులలో ఇది 3 శాతం కన్న తక్కువ
గత 24 గంటలలో 73,76,846 వాక్సిన్ డోస్లు వేయడంతో, ఇండియాలో కోవిడ్ -19 వాక్సినేషన్ కవరేజ్ చరిత్రాత్మక 90 కోట్ల ను  దాటినట్టు ఈ ఉదయం 7 గంటల వరకు అందిన సమాచారం . దీనిని 87,84,333 సెషన్లలో సాధించారు.
ఈ ఉదయం 7 గంటల వరకు అందిన ప్రాథమిక సమాచారం ప్రకారం వివిధ కేటగిరీలకు సంబంధించిన సమాచారం కింది విధంగా ఉంది.
--------------------------------------------------------------------
హెచ్సిడబ్ల్యు మొదటి డోసు 1,03,73,728
రెండవ డోసు 89,27,894
ఎప్.ఎల్.డబ్ల్యులు మొదటి డోసు 1,83,55,078
రెండవ డోసు 1,50,96,107
18-44 సంవత్సరాల వయసు మధ్య
మొదటి డోసు 36,64,19,042
రెండవ డోసు 8,75,36,699
45-59 సంవత్సరాల వయసు మధ్య
మొదటి డోసు 16,09,82,138
రెండవ డోసు 7,83,06,698
60 సంవత్సరాల పైబడిన వారు
మొదటి డోసు 10,21,47,774
రెండవ డోసు 5,70,30,190
మొత్తం 90,51,75,348
------------------------------------------------------------------------
గత 24 గంటలలో 25,930 మంది పేషెంట్లు కోవిడ్ నుంచి కోలుకోవడంతో , మొత్తం కోలుకున్న కోవిడ్ పేషెంట్ల రేటు  3,30,94,529.
ఫలితంగా ఇండియా రికవరీ రేటు 97.87 శాతం గా ఉంది. రికవరీ రేటు ప్రస్తుతం 2020 మార్చి నుంచి గరిష్ట స్థాయికి చేరుకుంది.
కేంద్ర రాష్ట్ర ప్రభుత్వాలు, కేంద్ర పాలిత ప్రాంతాల నిరంతర ప్రయత్నం కారణంగా రోజూ 50,000 కొత్త కేసుల కంటే తక్కువ కేసులు 98 రోజులుగా నమోదు అవుతున్నది.
22,842 కొత్త కేసులు గత 24 గంటలలో నమోదయ్యాయి.
ప్రస్తుతం క్రియాశీల కేస్ లోడ్ 2,70,557 గా ఉంది. ఇది గత 199 రోజులలో కనిష్టంగా ఉంది. క్రియాశీల కేసులు ప్రస్తుతం దేశ మొత్తం పాజిటివ్ కేసులలో 0.80 శాతంగా ఉంది.
దేశంలో టెస్టింగ్ సామర్థ్యాన్ని పెద్ద ఎత్తున విస్తృత పరచడం జరిగింది. గత 24 గంటలలో మొత్తం 12,65,734 పరీక్షలు నిర్వహించడం జరిగింది. ఇండియాలో ఇప్పటి వరకు 57.32 కోట్ల పరీక్షలు  నిర్వహించడం జరిగింది.
దేశ వ్యాప్తంగా కోవిడ్ పరీక్షలు పెద్ద ఎత్తున పెంచడం జరిగింది. వారపు పాజిటివిటీ రేటు 1.66 శాతం వద్ద ఉండి 3 శాతం కంటే తక్కువగా గత 100 రోజులుగా ఉంది. రోజువారి పాజిటివిటి రేటు 1.80 శాతం. రోజువారి పాజిటివిటీ రేటు గత 34 రోజులుగా 3 శాతం గా ఉంది. ఇది వరుసగా 117 రోజులుగా 5 శాతం కంటే తక్కువగా ఉంది.
హోం మంత్రిత్వ శాఖ
కోవిడ్ -19 మహమ్మారిపై పోరాటానికి కేంద్ర హోంమంత్రిత్వశాఖ ఏర్పాటు చేసిన కంట్రోల్ రూం పనితీరును సమీక్షించిన శ్రీ అమిత్షా
ప్రధానమంత్రి శ్రీనరేంద్ర మోదీ నాయకత్వంలో, కోవిడ్ -19 మహమ్మారి పై పోరాటానికి కేంద్ర హోంమంత్రిత్వశాఖ ఏర్పాటుచేసిన కంట్రోల్రూం కార్యకలాపాలపై ఈరోజు న్యూఢిల్లీలో జరిగిన సమీక్షా సమావేశానికి కేంద్ర హోంమంత్రి శ్రీ అమిత్ షా అధ్యక్షత వహించారు.
వివిధ రాష్ట్రాలలో కోవిడ్ -19 పరిస్థితిపై కంట్రోల్ రూం లోని అధికారులతో హోంమంత్రి సమీక్ష నిర్వహించారు. ఈ సందర్భంగా ఆయన వారి అభిప్రాయాలను తెలుసుకుని వారు చేస్తున్న అద్భుత కృషిని ప్రశంసించారు. కేంద్ర హోంమంత్రిత్వశాఖ కంట్రోలు రూమ్ 24 గంటలూ పనిచేస్తోంది. ఇది రాష్ట్రాలతో మాత్రమే కాకుండా , కోవిడ్ మహమ్మారిపై పోరాటం చేస్తున్న వివిధ కేంద్ర ప్రభుత్వ మంత్రిత్వశాఖలతో నూ సమన్వయం చేస్తోంది.
(